Premio de poesía Fermín Bouza Brey

O Premio de poesía Fermín Bouza Brey foi convocado en 1992 polos concellos de Vilagarcía de Arousa, Cortegada e Ponteareas en dúas modalidades: para alumnos de EXB e para poetas noveis. No caso dos poetas noveis o premio consistía nunha cantidade en metálico e a publicación da obra en Espiral Maior.

O Concello de Vilagarcía de Arousa convocou en solitario o Premio de poesía Centenario Fermín Bouza Brey en 2001, que gañou Emma Pedreira con Os cadernos d'amor e os velenos, instaurando a partir dese momento unha convocatoria bianual.

Obras gañadoras
1992: Liques na memoria de Rafa Vilar.
1993: Flor de tan mal xardín de Isolda Santiago.
1994: Elevar as pálpebras de Yolanda Castaño.
2001: Os cadernos d'amor e os velenos de Emma Pedreira.
2003: Cidades de area de Xurxo Alonso.
2005: Poesía en ruta de Xerardo Quintiá.
2007: A árbore seca de David Souto.
2009: premio deserto.

Notas

Fermín Bouza Brey